Les tècniques de promoció econòmica de l'Ajuntament de Martorell recordaran sempre la seva participació al programa "Dream Big Circular Economy" d'enguany, que es va celebrar el dilluns 7 d'octubre.
Carme Moles, Raquel Moya, Ana Millán, van assistir-hi sense grans pretensions i han estat un dels quatre equips guanyadors.
El projecte martorellenc: una app per afavorir les sinergies entre veïns a les comunitats de propietaris.
El Dream BIG Circular Economy és un programa d'innovació disruptiva on, en 3 hores, es generen milers de solucions a reptes socials i corporatius.
En total hi han participat 60 equips formats per 3 persones per solucionar els diferents reptes proposats.
El repte que en el que les tècniques de promoció econòmica de l'Ajuntament de Martorell van participar va ser el de "Comunidades de propietarios circulares".
Carme, ens pots explicar la vostra experiència al "Dream Big Circular Economy"?
Des del servei local d'emprenedoria participem en tots els formats atractius i innovadors d'emprenedoria disponibles per tal d'oferir noves oportunitats de negoci als nostres usuaris i que coneguin tots els recursos de l'ecosistema emprenedor.
És evident que l'economia circular ofereix noves oportunitats de negoci als nostres usuaris dels serveis d'emprenedoria.
Hem participat en diversos esdeveniments de solució de reptes com a acompanyants i mentores i en aquest cas hem viscut el rol en primera persona.
La vivència per tant ha estat de primera mà i ha sigut una grata sorpresa perquè la satisfacció de quan guanya un equip al qual acompanyes és enorme, però si ets tu la que guanyes és un gran reconeixement a la feina feta per l'equip.
Quin projecte i per què el vau proposar?
Si volem fer partícips de l'economia circular als nostres ciutadans del territori hem de començar a canviar el nostre territori més proper que són les nostres cases i les nostres comunitats de propietaris per fer un mon més sostenible.
Per això vam triar el repte: "Com generar oportunitats a les comunitats de propietaris?"
Canviar la visió actual de comunitat de propietaris creant " una comunitat de propietaris sostenible amb espais comuns amb electrodomèstics i fibra òptica comunitària i plaques solars per gestionar la pròpia energia, a més, la creació d'una app perquè el president de la comunitat de veïns esdevingui un community builder que pugui detectar les necessitats dels veïns i el que poden oferir als altres "
Creieu que l'Ajuntament de Martorell en traurà profit i tirarà endavant el projecte?
En aquest moment de la ideació del projecte encara no s'ha plantejat, en tot cas en un cop estigui la idea més madura ho traslladarem als nostres responsables polítics perquè ho valorin i puguin ser agents del canvi.
Explica'ns què és el servei d'emprenedoria Molí Empresa.
El centre de Promoció Econòmica ofereix el servei d'assessorament a persones emprenedores i empreses, els ofereix informació, eines i recursos, i els assessora i acompanya durant tot el procés de la creació de la seva empresa.
També ofereix informació i assessorament personalitzat sobre formes jurídiques, normatives, temes laborals i fiscals, finançament, assessoraments TIC, ajuts i subvencions.
Un cop s'ha creat l'empresa, se'n fa el seguiment fins que es consolida.
El Servei d'Informació i suport empresarial del Centre de Promoció Econòmica ofereix suport a les empreses del territori i dissenya i executa accions que responen a les necessitats empresarials, per tal de dinamitzar el teixit empresarial de la ciutat i fidelitzar la nostra relació amb l'empresa.
Aquest servei té com a finalitat difondre l'esperit emprenedor i cultura d'empresa, fomentar la creació de l'activitat empresarial, donar suport a la consolidació de la micro empresa i a la generació d'activitat empresarial que afavoreix la creació de nous llocs de treball a Martorell, així com als treballadors o treballadores autònoms i a les persones emprenedores.
Basa el seu funcionament en l'atenció personalitzada de qualitat i el disseny de solucions a mida en els següents àmbits:
Quin és el perfil d'usuaris que ateneu?
Els usuaris que atenem són emprenedors amb idea de muntar comerços, empreses de serveis, o serveis professionals que necessiten ajuda i una guia per començar.
Puntualment també hi ha projectes amb més projecció com a starts-ups.
Paral·lelament, el fet d'haver participat al Programa PRIMER de Catalunya Emprèn ha fet incrementar la participació d'empreses d'enginyeria del territori sensibilitzades amb l'industria 4.0 i del sector de l'automoció.
El més habitual d'aquests emprenedors/es que s'adrecin als nostres serveis perquè vulguin fer el pla d'empresa, per poder veure la viabilitat i buscar finançament, ja sigui la capitalització de l'atur com a entitats financeres.
Però un cop passen pel servei els informem d'ajuts i subvencions que desconeixien, facilitats a l'hora de la constitució i altres opcions com són Reempresa.
Valoren aquests assessoraments molt positivament.
Com valoraries la relació amb Catalunya Emprèn?
Estem en total sintonia amb l'equip de Catalunya, col·laborem i aprofitem tots els seus recursos que beneficien als nostres usuaris i esperem que la nova direcció estigui a l'alçada de l'anterior encapçalada per Pere Condom que ens ha animat a tirar endavant nous projectes d'innovació i totalment disruptius.
Penses que les administracions públiques fan prou esforços per estar al costat de l'emprenedoria?
Calen més diners per ajudar a l'emprenedor, el serveis d'assessorament fan l'acompanyament necessari però l'emprenedor necessita capital per engegar el seu negoci, comprar bens, pagar lloguers, contractar treballadors.
Per tant hi haurien de haver mes ajuts econòmics.
Martorell, és una bona localitat per emprendre?
Entenem que Martorell i el Baix Llobregat nord, té oportunitats de negoci, encara que estem en un moment clau de reinventar el comerç i de fer canvis de visió en l'emprenedor per tenir una emprenedoria més innovadora i que aprofiti les tendències i les noves oportunitats que ofereix l'economia circular.
Posa'ns algun exemple d'emprenedoria que hàgiu acompanyat des de Molí Empresa.
D'experiències després de 28 anys n'hi ha moltes, però n'explicarem una de les més recents.
Una noia que va venir al Moli sense una idea gaire clara i va veure totes les possibilitats que tenia, tant quan a ajuts, com el de Garantia Juvenil, assessorament en el pla d'empresa i TIC, alta a través del Punt PAE, etc., en poc temps es va posar mans a l'obra i ara té una acadèmia de classes de repàs amb moltes expectatives.
Està molt contenta per com ha anat tot i perquè té els horaris plens i ja pensa en créixer i poder oferir altres serveis.
També volem destacar el primer projecte que vaig atendre el servei, el d'un jove òptic acabat de llicenciar que volia capitalitzar l'atur per obrir la seva òptica.
Tot i la competència i les crisis estem orgullosos que encara tingui la botiga oberta amb la seva clientela i personal treballant a Martorell.